sukhrobnurali/uzbek-legal-corpus huggingface dataset:
OʻZBEKISTON RESPUBLIKASI ADLIYA VAZIRLIGINING HUQUQIY MAʼRIFAT SOHASIDAGI FAOLIYATINI TARTIBGA SOLISh ChORA-TADBIRLARI TOʻGʻRISIDA
(resolution, 2012-09-13)

Oʻzbekiston Respublikasi Adliya vazirligining huquqiy maʼrifat sohasidagi funksiyalaridan kelib chiqqan holda, jamiyatda huquqiy ongni va huquqiy maʼrifatni oshirish ishlarini kuchaytirish, aholi oʻrtasida huquqiy bilimlar va huquqiy madaniyat targʻibotini tashkil etish maqsadida Vazirlar Mahkamasi qaror qiladi: 1. Oʻzbekiston Respublikasi Adliya vazirligining Huquqiy targʻibot va huquqiy taʼlim boshqarmasi boshqaruv xodimlari soni 3 nafarga koʻpaytirilsin. 2. Oʻzbekiston Respublikasi Adliya vazirligining Huquqiy maʼrifat targʻiboti markazi tugatilsin. 3. Qoraqalpogʻiston Respublikasi Adliya vazirligida, viloyatlar va Toshkent shahar adliya boshqarmalarida tugatilayotgan Huquqiy maʼrifat targʻiboti markazining mintaqaviy boʻlimlari oʻrniga bir nafardan huquqiy maʼrifat boʻyicha mutaxassis lavozimi kiritilsin, ular bevosita Oʻzbekiston Respublikasi Adliya vazirligining Huquqiy targʻibot va huquqiy taʼlim boshqarmasiga boʻysundirilsin. 4. Oʻzbekiston Respublikasi Adliya vazirligi Oʻzbekiston Respublikasi Moliya vazirligi bilan birgalikda Oʻzbekiston Respublikasi Adliya vazirligining xarajatlar smetasi va shtatlar roʻyxatiga tegishli oʻzgartirishlar kiritsin. 5. Oʻzbekiston Respublikasi Vazirlar Mahkamasining 1997-yil 22-iyuldagi 367-son qarori oʻz kuchini yoʻqotgan deb hisoblansin va Oʻzbekiston Respublikasi Vazirlar Mahkamasining “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida” 2003-yil 27-avgustdagi 370-son qaroriga ilovaga muvofiq oʻzgartirishlar kiritilsin. 6. Oʻzbekiston Respublikasi Adliya vazirligi qonun hujjatlariga ushbu qarordan kelib chiqadigan oʻzgartirishlar va qoʻshimchalar toʻgʻrisida Vazirlar Mahkamasiga takliflar kiritsin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.Sultonov zimmasiga yuklansin. 1. Qaror 5-bandining ikkinchi xatboshidagi va 4-ilovadagi “194” va “143” raqamlari tegishli ravishda “197” va “146” raqamlari bilan almashtirilsin; 2. 2-ilovada 7-bandning 14-kichik bandi toʻrtinchi xatboshidagi “shuningdek Huquqiy maʼrifat targʻiboti markazi” soʻzlari chiqarib tashlansin; 3. 3-ilovadagi “Huquqiy maʼrifat targʻiboti markazi” grafasi chiqarib tashlansin; 4. 4-ilovaning “Huquqiy targʻibot va huquqiy taʼlim boshqarmasi” grafasidagi “4” raqami “7” raqami bilan almashtirilsin.
XUSUSIYLASHTIRISHDAN TUSHADIGAN MABLAGʻLARNI TAQSIMLASH TARTIBINI TAKOMILLASHTIRISH TOʻGʻRISIDA
(resolution, 2025-04-23)

Davlat tasarrufidan chiqarish va xususiylashtirishdan tushadigan mablagʻlardan foydalanish samaradorligini oshirish maqsadida Vazirlar Mahkamasi qaror qiladi: 1. Belgilab qoʻyilsinki: Davlat aktivlarini boshqarish, transformatsiya va xususiylashtirish jamgʻarmasi mablagʻlarini, shu jumladan sotib olinadigan davlat aktivlari haqini boʻlib-boʻlib toʻlashni nazarda tutuvchi shartnomalar boʻyicha tushadigan mablagʻlarni taqsimlash Oʻzbekiston Respublikasi Davlat aktivlarini boshqarish agentligi tomonidan har oyda qonun hujjatlarida belgilangan nisbatlarda amalga oshiriladi; xususiylashtirilayotgan korxonalar Hukumatning qarorlari boʻyicha ixtiyorida qoldiriladigan mablagʻlarni oʻtkazish ushbu korxonalar tomonidan maxsus depozit hisob raqamining bank rekvizitlari koʻrsatilgan holda taqdim etilgan yozma soʻrovlar asosida amalga oshiriladi. Korxona tomonidan soʻrov sotilayotgan davlat aktivlari uchun yakuniy hisob-kitoblar qilingan vaqtdan boshlab bir oy oʻtgungacha taqdim etilmagan taqdirda koʻrsatib oʻtilgan mablagʻlar davlat budjetiga oʻtkaziladi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASIDA ChETDAN KELTIRILADIGAN VA RESPUBLIKANING OʻZIDA IShLAB ChIQARILADIGAN TAMAKI MAHSULOTLARI VA SPIRTLI IChIMLIKLARGA AKSIZ MARKALARINI QOʻLLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh TOʻGʻRISIDA
(resolution, 2006-12-18)

Respublikaning oʻzida ishlab chiqariladigan (chetdan keltiriladigan)tamaki mahsulotlari va spirtli ichimliklarga aksiz markalari uchun hisob-kitoblarni takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 1996-yil 14-avgustdagi 285-son qarori (Oʻzbekiston Respublikasi QT, 1996-y., 8-son, 24-modda) bilan tasdiqlangan Oʻzbekiston Respublikasida chetdan keltiriladigan va respublikaning oʻzida ishlab chiqariladigan tamaki mahsulotlari va spirtli ichimliklarga aksiz markalarini qoʻllash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasi oʻz normativ-huquqiy hujjatlarini mazkur qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. 8-bandda: ikkinchi xatboshi quyidagi tahrirda bayon qilinsin: “Ishlab chiqaruvchilar va importchilar tomonidan aksiz markalarining nominal qiymati boʻyicha sotib olish uchun pul mablagʻlari “Davlat belgisi” davlat-ishlab chiqarish birlashmasi Bosma fabrikasining tegishli bank hisob raqamiga oʻtkaziladi”; uchinchi xatboshi chiqarib tashlansin.
TOShKENT—ChIMYoN—ChORVOQ DAM OLISh ZONASI AVTOMOBIL YOʻLINI MUKAMMAL TAʼMIRLASh TOʻGʻRISIDA
(resolution, 2021-02-22)

Toshkent—Chimyon—Chorvoq dam olish maskanlariga olib boradigan avtomobil yoʻlida avtotransportning xavfsiz yurishini taʼminlash hamda haydovchi va yoʻlovchilar uchun qulay shart-sharoitlar yaratish maqsadida, shuningdek avtosayyohlarning tobora koʻpayib borayotganligini hisobga olib Vazirlar Mahkamasi qaror qiladi: 1. “Oʻzavtoyoʻl” davlat-aksiyadorlik kompaniyasi, Toshkent viloyati va Toshkent shahar hokimliklarining 2003-yil va 2004-yilning birinchi yarmida Toshkent—Chimyon—Chorvoq dam olish zonasi avtomobil yoʻlini xalqaro standartlar darajasida mukammal taʼmirlash va qayta qurish toʻgʻrisidagi takliflari qabul qilinsin. 2. Quyidagilar: yoʻl-koʻprik ishlarini loyihalashtirish va ularni bajarish boʻyicha — “Oʻzavtoyoʻl” davlat-aksiyadorlik kompaniyasi bosh buyurtmachi va bosh pudratchi etib; elektr uzatish tarmoqlarini koʻchirish ishlarini loyihalashtirish va ularni bajarish boʻyicha — “Oʻzbekenergo” davlat-aksiyadorlik kompaniyasi bosh pudratchi etib; aloqa tarmoqlarini koʻchirish ishlarini loyihalashtirish va ularni bajarish boʻyicha — Oʻzbekiston aloqa va axborotlashtirish agentligi bosh pudratchi etib belgilansin. 3. Oʻzbekiston Respublikasi Moliya vazirligi huzuridagi Respublika yoʻl jamgʻarmasi mablagʻlari Toshkent—Chimyon—Chorvoq dam olish zonasi avtomobil yoʻlini loyihalashtirish va taʼmirlash-qurilish ishlarini moliyalashtirish manbasi etib belgilansin. Moliya vazirligi (Respublika yoʻl jamgʻarmasi) “Oʻzavtoyoʻl” davlat-aksiyadorlik kompaniyasi buyurtmanomasi asosida 2003-yilning oxirigacha Toshkent—Chimyon—Chorvoq dam olish zonasi avtomobil yoʻlini loyihalashtirish, mukammal taʼmirlash va qayta qurish ishlari avanslashtirilishini taʼminlasin. “Oʻzavtoyoʻl” davlat-aksiyadorlik kompaniyasi 2003-yilning 15-dekabrigacha boʻlgan muddatda belgilangan tartibda ishchi hujjatlar bilan birgalikda texnik-iqtisodiy asoslashlarni ishlab chiqsin va tasdiqlansin, ular asosida Oʻzbekiston Respublikasi Moliya vazirligi Respublika yoʻl jamgʻarmasining 2004-yilgi xarajatlar smetasida koʻrsatib oʻtilgan ishlarni moliyalashtirishni nazarda tutsin. Koʻrsatib oʻtilgan obyekt qurilishida bevosita ishlayotgan barcha toifadagi xodimlarning oylik ish haqiga 1,3 koeffitsiyent belgilansin. 5. Toshkent viloyati va Toshkent shahar xokimliklari: oʻz vaqtida yer ajratilishi, imoratlar buzilishini va avtomobil yoʻli boʻyi obodonlashtirilishini; loyihani amalga oshirishda qatnashayotgan xodimlar uchun zarur ijtimoiy-maishiy sharoitlar yaratilishini, ular joylashtirilishini va ovqatlanishini taʼminlasinlar.
TIBBIYOT TEXNIKASI ISHLAB CHIQARISHNI BOSHQARISHNI TASHKIL ETISHNI TAKOMILLASHTIRISH TOʻGʻRISIDA
(resolution, 2025-12-16)

Zamonaviy tibbiyot asbob-uskunalari va tibbiyot maqsadidagi buyumlar ishlab chiqarishni tashkil etishni takomillashtirish va ular bilan davolash-profilaktika muassasalarini, ixtisoslashtirilgan tibbiy markazlarni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Sogʻliqni saqlash vazirligi, “Oʻzfarmsanoat” davlat-aksiyadorlik konsernining va “Oʻztibtexnika” aksiyadorlik kompaniyasi muassislarining “Oʻztibtexnika” aksiyadorlik kompaniyasini “Oʻzfarmsanoat” davlat konserni tarkibidan Oʻzbekiston Respublikasi Sogʻliqni saqlash vazirligi tizimiga berish toʻgʻrisidagi taklifi qabul qilinsin. 2. Quyidagilar “Oʻztibtexnika” aksiyadorlik kompaniyasining asosiy vazifalari hisoblansin: tibbiyot muassasalari va aholining zamonaviy tibbiyot asbob-uskunalari va texnologiyalariga boʻlgan ehtiyojini chuqur oʻrganib chiqish va ushbu ehtiyojlarni qondirish yuzasidan takliflar tayyorlash; zamonaviy tibbiyot asbob-uskunalari va tibbiyot maqsadidagi buyumlar ishlab chiqarishni tashkil etishni takomillashtirish va ular bilan davolash-profilaktika muassasalarini, ixtisoslashtirilgan tibbiy markazlarni taʼminlash; montaj va ishga tushirish-sozlash ishlarini, tibbiyot asbob-uskunalarining texnik servisini amalga oshirish; sogʻliqni saqlash muassasalarini texnik jihozlash boʻyicha loyihalarini va texnik-iqtisodiy asoslashlarni ishlab chiqish; tibbiyot asbob-uskunalariga texnik xizmat koʻrsatish muhandis-texnik xodimlar tayyorlashni va ularning malakasini oshirishni tashkil etish. 3. “Oʻztibtexnika” aksiyadorlik kompaniyasining tashkiliy tuzilmasi va uning ijro etuvchi apparati tuzilmasi 1 va 2-ilovalarga* muvofiq maʼqullansin. 4. Oʻzbekiston Respublikasi Sogʻliqni saqlash vazirligi Iqtisodiyot vazirligi va Moliya vazirligi bilan birgalikda bir oy muddatda 2004—2006-yillarda respublika tibbiyot muassasalarini zamonaviy tibbiyot asbob-uskunalari bilan jihozlash va unga texnik servis xizmati koʻrsatishni tashkil etish dasturini ishlab chiqsin va tasdiqlasin. 5. Oʻzbekiston Respublikasi Davlat mulki qoʻmitasi: ikki oy muddatda amaldagi qonun hujjatlariga muvofiq “Oʻztibtexnika” aksiyadorlik kompaniyasining ustav fondi va emissiya prospektini xatlovdan va qayta roʻyxatdan oʻtkazsin; davlatga tegishli aktivlarni boshqarish boʻyicha davlatning ishonchli vakili tayinlanishini taʼminlasin; “Oʻztibtexnika” aksiyadorlik kompaniyasining davlat aktivlarini ishonchli boshqarish toʻgʻrisidagi shartnoma qoidalari ijrosi ustidan qattiq nazorat oʻrnatsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Azizxoʻjayev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2024-05-07)

Oʻzbekiston Respublikasi Prezidentining “Qimmatbaho metallarni xarid qilish, saqlash va sotish tizimini takomillashtirish toʻgʻrisida” 2003-yil 31-oktabrdagi PF-3346-son Farmoniga muvofiq Vazirlar Mahkamasi qaror qiladi: 2004-yil 1-yanvardan boshlab: Oʻzbekiston Respublikasi Vazirlar Mahkamasining “Oʻzbekiston Respublikasi davlat qimmatbaho metallar qoʻmitasi toʻgʻrisidagi Nizomni tasdiqlash haqida” 1992-yil 13-martdagi 129-son qarori; Oʻzbekiston Respublikasi Vazirlar Mahkamasining “Qimmatbaho metallar va qimmatbaho toshlar qoʻmitasi tarkibidagi “Fonon” ilmiy-ishlab chiqarish birlashmasining faoliyati masalalari toʻgʻrisida” 1997-yilgi 24-dekabrdagi 566-son qarorining 1-bandi oʻz kuchini yoʻqotgan deb hisoblansin.
TIBBIY FAOLIYATNI VA FARMATSEVTIKA FAOLIYATINI LITSENZIYALASh TOʻGʻRISIDAGI NIZOMLARNI TASDIQLASh HAQIDA
(resolution, 2022-07-22)

“Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonunining 5-moddasiga muvofiq Oʻzbekiston Respublikasi Vazirlar Mahkamasi qaror qiladi: 1. Quyidagilar: 2. Oʻzbekiston Respublikasi Sogʻliqni saqlash vazirligi: ikki hafta muddatda tibbiy faoliyatni va farmatsevtika faoliyatini amalga oshirish uchun litsenziyalar berish toʻgʻrisida xulosalar tayyorlash boʻyicha ekspert komissiyalari tarkibini va komissiyalar toʻgʻrisidagi nizomlarni tasdiqlasin ikki oy muddatda tibbiy faoliyatni va farmatsevtika faoliyatini amalga oshirish uchun ilgari berilgan litsenziyalarni xatlovdan oʻtkazsin, litsenziatlar tomonidan oʻz faoliyatini tibbiy faoliyatni va farmatsevtika faoliyatini litsenziyalash toʻgʻrisidagi nizomlarda nazarda tutilgan litsenziya talablari va shartlariga muvofiqlashtirilishi ustidan nazoratni taʼminlasin. 3. Quyidagilar: Oʻzbekiston Respublikasi Vazirlar Mahkamasining “Yakka tartibdagi vrachlik faoliyati (xususiy vrachlik faoliyati) toʻgʻrisida Nizomni tasdiqlash haqida” 1994-yil 21-iyuldagi 378-son qarori (Oʻzbekiston Respublikasi QT, 1994-y., 7-son, 37-modda); Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining ayrim qarorlariga oʻzgartirish va qoʻshimchalar kiritish, shuningdek ularning baʼzilarini oʻz kuchini yoʻqotgan deb hisoblash toʻgʻrisida” 2001-yil 1-martdagi 103-son qarori (Oʻzbekiston Respublikasi QT, 2001-y., 3-son, 13-modda)ga ilovaning 10-bandi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Azizxoʻjayev zimmasiga yuklansin.
QIMMATBAHO METALLAR XARID QILISh, SAQLASh VA SOTISh TIZIMINI TAKOMILLAShTIRISh TOʻGʻRISIDA
(decree, 2020-09-23)

“Oʻzbekiston Respublikasining Markaziy banki toʻgʻrisida”gi Qonunning 42-moddasiga muvofiq hamda qimmatbaho metallar xarid qilish, saqlash va eksport qilish jarayonini boshqarish tizimi samaradorligini oshirish va ortiqcha boʻgʻinlarni qisqartirish maqsadida: 1. 2004-yilning 1-yanvaridan boshlab Oʻzbekiston Respublikasi Moliya vazirligi huzuridagi Qimmatbaho metallar va qimmatbaho toshlar qoʻmitasini Oʻzbekiston Respublikasi Markaziy banki huzuridagi Qimmatbaho metallar agentligi etib qayta tashkil qilish, Davlat asllik darajasini belgilash palatasini uning ixtiyorida saqlab qolish toʻgʻrisida Oʻzbekiston Respublikasi Markaziy banki hamda Oʻzbekiston Respublikasi Moliya vazirligining taklifi qabul qilinsin. 2. Quyidagilar Qimmatbaho metallar agentligining asosiy vazifalari etib belgilansin: Oʻzbekiston Respublikasi Markaziy banki tomonidan sotib olinadigan va sotiladigan qimmatbaho metallarni xarid qilish, saqlash, hisobini yuritish va ortib joʻnatish borasidagi ishlarni bajarish; Oʻzbekiston Respublikasi Markaziy banki zaxiralari tarkibidagi qimmatbaho metallar, shuningdek saqlanayotgan boshqa boyliklar hisobi yuritilishi hamda saqlanishini taʼminlash boʻyicha chora-tadbirlarni amalga oshirish; 3. Belgilab qoʻyilsinki: Qimmatbaho metallar agentligi Oʻzbekiston Respublikasi Markaziy banki muassasasi maqomiga egadir; Agentlik faoliyatini moliyalash Oʻzbekiston Respublikasining Markaziy banki tomonidan belgilangan tartibda amalga oshiriladi; Qimmatbaho metallar agentligi bosh direktori maqomiga koʻra vazir oʻrinbosari lavozimiga tenglashtiriladi va belgilangan tartibda tayinlanadi. 4. Oʻzbekiston Respublikasi Moliya vazirligi va Markaziy banki Qimmatbaho metallar va qimmatbaho toshlar qoʻmitasida saqlanayotgan boyliklarni 2004-yilning 1-yanvari holati boʻyicha qonunchilikda belgilangan tartibda xatlovdan oʻtkazib, qabul qilish va topshirish ishlarini amalga oshirsinlar. 5. Oʻzbekiston Respublikasi Markaziy banki va Hisob palatasi oltin-valyuta zaxiralarining eng maqbul tarkibiga erishish hamda tavakkalchiliklarini boshqarish vazifalaridan kelib chiqqan holda respublikaning qimmatbaho metallaridan samarali foydalanishni taʼminlasinlar. 6. Oʻzbekiston Respublikasi Adliya vazirligi Markaziy bank va Moliya vazirligi bilan birgalikda bir oy muddatda qonunchilikka ushbu Farmondan kelib chiqadigan oʻzgartish va qoʻshimchalar kiritish toʻgʻrisidagi takliflarni Oʻzbekiston Respublikasi Vazirlar Mahkamasiga taqdim etsin. 7. Mazkur Farmonning ijrosini nazorat qilish Oʻzbekiston Respublikasi Bosh vaziri Oʻ.T. Sultonov va Oʻzbekiston Respublikasi Markaziy banki Raisi F.M. Mullajonov zimmalariga yuklatilsin.
OʻZBEKISTON RESPUBLIKASI TAʼLIM MUASSASALARIGA QABUL QILISH BOʻYICHA DAVLAT KOMISSIYASINING TARKIBI TOʻGʻRISIDA
(resolution, 2025-12-16)

Oʻzbekiston Respublikasi Vazirlar Mahkamasining “Umumiy oʻrta va oʻrta maxsus, kasb-hunar taʼlimiga izchil oʻtishni taʼminlashga doir qoʻshimcha chora-tadbirlar toʻgʻrisida” 2003-yil 29-oktabrdagi 473-son qaroriga muvofiq hamda umumiy oʻrta va oʻrta maxsus, kasb-hunar taʼlimi muassasalarining 9-sinflari bitiruvchilarini 10-sinflarga, kasb-hunar kollejlariga, akademik litseylarga va oliy oʻquv yurtlariga qabul qilishni puxta muvofiqlashtirish maqsadida Vazirlar Mahkamasi qaror qiladi: 1. Oʻzbekiston Respublikasi taʼlim muassasalariga qabul qilish boʻyicha Davlat komissiyasining shaxsiy tarkibi ilovaga* muvofiq tasdiqlansin. 2. Oʻzbekiston Respublikasi taʼlim muassasalariga qabul qilish boʻyicha Davlat komissiyasiga qoʻshimcha ravishda quyidagi funksiyalar yuklansin: Vazirlar Mahkamasining 2003-yil 29-oktabrdagi 473-son qarori bilan tasdiqlangan 9-sinflarni bitiruvchilarni keyinchalik akademik litseylar, kasb-hunar kollejlari va umumtaʼlim maktablarining 10-sinflarida oʻqitish bilan qamrab olishning istiqbolli koʻrsatkichlari soʻzsiz bajarilishini taʼminlash ishlarini tashkil etish; 9-sinflarni bitiruvchilarning umumiy oʻrta va oʻrta maxsus, kasb-hunar taʼlimi muassasalarida oʻqitishning keyingi shakllari bilan toʻliq qamrab olinishini har yili tizimli nazorat qilish; umumtaʼlim maktablarining vaqtincha ishlab turgan oʻninchi-oʻn birinchi sinflari faoliyati ustidan nazoratni amalga oshirish; 9-sinflarni bitiruvchilarning qamrab olinishi monitoringini amalga oshirish, viloyatlar, shaharlar va tumanlar boʻyicha ishlarning ahvolini umumlashtirish va har yili 1-oktabrgacha, yangi oʻquv yili boshlanishi yakunlariga koʻra Vazirlar Mahkamasiga axborot materiallari tayyorlash. 3. Belgilansinki, Taʼlim muassasalariga qabul qilish boʻyicha Davlat komissiyasining oʻz vakolatlariga kiruvchi masalalar yuzasidan qarorlari oliy, oʻrta umumtaʼlim va oʻrta maxsus, kasb-hunar oʻquv yurtlariga ega boʻlgan vazirliklar va idoralar uchun majburiy hisoblanadi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Azizxoʻjayev zimmasiga yuklansin.
TOSHKENT VILOYATIDA VA TOSHKENT SHAHRIDA CHIRCHIQ DARYOSINING SUVNI MUHOFAZA QILISH ZONASI VA QIRGʻOQBOʻYI POLOSASINI BELGILASH TOʻGʻRISIDA
(resolution, 2017-11-15)

Vazirlar Mahkamasining “1999—2005-yillarda Oʻzbekiston Respublikasining atrof muhitni muhofaza qilish ishlari dasturi toʻgʻrisida” 1999-yil 20-oktabrdagi 469-son va “Oʻzbekiston Respublikasidagi suv omborlari va boshqa suv havzalari, daryolar, magistral kanallar va kollektorlarning, shuningdek, ichimlik suv va maishiy suv taʼminotining, davolash va madaniy-sogʻlomlashtirishda ishlatiladigan suv manbalarining suvni muhofaza qilish zonalari haqidagi nizomni tasdiqlash toʻgʻrisida” 1992-yil 7-apreldagi 177-son qarorlariga muvofiq, Chirchiq daryosi suv resurslarini ifloslanishdan muhofaza qilishni kuchaytirish maqsadida Vazirlar Mahkamasi qaror qiladi: 1. Toshkent viloyati va Toshkent shahri hududida umumiy maydoni 1-ilovaga* muvofiq tumanlar boʻyicha tegishlicha 9160,6 ga va 1440,6 ga boʻlgan Chirchiq daryosining suvni muhofaza qilish zonasi va qirgʻoqboʻyi polosasi tasdiqlansin. 2. Chirchiq daryosining suvni muhofaza qilish zonasi va qirgʻoq boʻyi polosasining 2-ilovaga* muvofiq yer egalari, yerdan foydalanuvchilar va ijarachilarga biriktirilgan yerlariga qoʻriqlanadigan tabiiy hududlar maqomi berilsin. 3. Toshkent viloyati va Toshkent shahri hokimliklari Oʻzbekiston Respublikasi Davlat tabiatni muhofaza qilish qoʻmitasi, Yer resurslari davlat qoʻmitasi, Sogʻliqni saqlash vazirligi hamda Qishloq va suv xoʻjaligi vazirligi bilan birgalikda: Toshkent viloyati hokimining 2001-yil 10-dekabrdagi 279-son qarori bilan tasdiqlangan roʻyxatga muvofiq ekologik xavfli obyektlarni 2007-yilgacha suvni muhofaza qilish zonasidan va qirgʻoqboʻyi polosasidan belgilangan tartibda tashqariga chiqarishga oid 3-ilovaga* binoan chora-tadbirlarni ishlab chiqsinlar, Toshkent shahri boʻyicha esa Toshkent shahar hokimligining 2002-yil 12-apreldagi 02-229-son xati bilan kelishilgan 4-ilovaga* muvofiq Chirchiq daryosi havzasini ekologik sogʻlomlashtirish chora-tadbirlarini tasdiqlasinlar va amalga oshirsinlar; oʻrmon plantansiyalari barpo etish uchun suvni muhofaza qilish zonasiga yer ajratish imkoniyatini koʻrib chiqsinlar. 4. Oʻzbekiston Respublikasi Ekologiya va atrof muhitni muhofaza qilish davlat qoʻmitasi oʻziga yuklangan vazifalarga muvofiq Chirchiq daryosining suvni muhofaza qilish zonasida va qirgʻoqboʻyi polosasida tabiatni muhofaza qilish toʻgʻrisidagi qonun hujjatlari talablari bajarilishini nazorat qilsin. 5. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Agrosanoat kompleksi kotibiyatiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2006-11-10)

Oʻzbekiston Respublikasi Vazirlar Mahkamasining “Nooziq-ovqat isteʼmol tovarlari bilan savdo qilishni takomillashtirish chora-tadbirlari toʻgʻrisida” 2003-yil 28-iyuldagi 330-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 1. Vazirlar Mahkamasining “Alkogolli mahsulotlar ishlab chiqarish va ularning aylanishi ustidan davlat monopoliyasini kuchaytirish hamda Oʻzbekiston Respublikasi hududida alkogolli va tamaki mahsulotlarini sotishdan budjetga tushumni koʻpaytirish yuzasidan qoʻshimcha chora-tadbirlar toʻgʻrisida” 1998-yil 21-maydagi 221-son qarori 8-bandining ikkinchi xatboshidagi “dehqon bozorlarida va ulgurji bozorlarda” soʻzlari chiqarib tashlansin. 3. Vazirlar Mahkamasining “Bozorlar faoliyatini tashkil etishni takomillashtirish toʻgʻrisida” 2000-yil 12-avgustdagi 315-son qarorining (Oʻzbekiston Respublikasi QT, 2000-y., 8-son, 50-modda) 1-bandi, 2-bandining ikkinchi xatboshi hamda qarorga 1-ilova oʻz kuchini yoʻqotgan deb hisoblansin. 5. Vazirlar Mahkamasining 2002-yil 26-noyabrdagi 407-son qarori (Oʻzbekiston Respublikasi QT, 2002-y., 11-son, 71-modda) bilan tasdiqlangan Ulgurji va chakana savdo faoliyatini roʻyxatdan oʻtkazish va amalga oshirish tartibi toʻgʻrisidagi Nizomning 34-bandi quyidagi tahrirda bayon qilinsin: “34. Yuridik shaxs boʻlmagan yakka tartibdagi tadbirkorlar buyum bozorlarida chakana savdoni faqat quyidagilar boʻyicha amalga oshirish huquqiga egadirlar: ilgari foydalanilgan tovarlar; yakka tartibdagi tadbirkorlarning bevosita oʻzlari tomonidan keltirilgan import tovarlar; oʻzlari tayyorlagan (sotilishi taqiqlanmagan) tovarlar; ushbu tovarlarni ishlab chiqargan boshqa yakka tartibdagi tadbirkorlardan sotib olingan tovarlar; vatanimiz tovar ishlab chiqaruvchilari tomonidan ishlab chiqarilgan tovarlar — ularning qonuniy tarzda sotib olinganligini tasdiqlovchi barcha hujjatlar mavjud boʻlganda hamda ular nazorat-kassa mashinalari bilan jihozlangan turgʻun savdo shoxobchalari orqali sotilganda”.